Aalborg Kommune sætter fra mandag gang i en stribe renoveringer, der betyder, at flere veje spærres.

Lige efter påske går Aalborg Kommune i gang med renoveringen af de tre stibroer, der går over Ådalsmotorvejen, Byplanvej og Gugvej. Brodækkene på stibroen over Ådalsmotorvejen og Byplanvej er i meget dårlig stand og skal derfor udskiftes. På Ådalsmotorvejen og Byplanvej udskiftes brodækket og rækværkerne, og betonoverfladerne får en overfladebehandling. Stibroen på Gugvej fik nyt brodæk for nogle år tilbage, så her udskiftes blot rækværk, ligesom betonoverfladerne får en overfladebehandling.  På Ådalsmotorvejen vil passagen over stibroen blive spærret i løbet af den 5. april. Og på motorvejstilkørslen ved Gugvej og motorvejsfrakørsel 27 vil begge spor blive spærret i begge kørselsretninger fra den 11. april om aftenen til og med den 28. april. På Byplanvej vil passagen over stibroen blive spærret fra den 22. april. Vejen nedenunder vil blive delvist spærret med etablering af fodgængerfelt og trafikregulering, og arbejderne forsætter til slutdato den 19. maj. På Gugvej vil passagen over stibroen blive spærret fra den 14. maj. Vejen nedenunder vil blive delvist blive spærret med etablering af fodgængerfelt og trafikregulering, og arbejderne forsætter til slutdato den 28. maj. Om tidsplanen kan overholdes, kommer an på vejret, da overfladebehandlingen er afhængig af et stabilt vejr, lyder meldingen fra Aalborg Kommune.